क्षेत्र के हकीमगंज गांव निवासी मेराज की बहादुरगंज गांव के मोड़ पर जनरल स्टोर की दुकान है। शनिवार की शाम वह दुकान बंद कर घर गया था। रविवार की सुबह जब वह दुकान खोलने पहुंचा तो दुकान के भीतर का सामान गायब था और दुकान की छत कटी हुई थी। आशंका जताई जा रही है कि चोर दुकान के पीछे से छत पर पहुंचे होंगे और फिर चोरों ने यहां रखा सामान समेट लिया गया। चोर यहां से जनरल मर्चेंट का सामान और 2.60 लाख रुपये नगद भी समेट लिए। बाद में मामले की तहरीर अजीमनगर पुलिस को दी गई। मामले की तहरीर दे दी गई है। पुलिस घटना को पूरी तरह संदिग्ध मानकर चल रही है। एसओ कुशलवीर सिंह का कहना है कि दुकान के बंटवारे को लेकर विवाद चल रहा है। 2.60 लाख रुपये की रकम को दुकान में छोड़कर जाना भी संदिग्ध प्रतीत हो रहा है। फिलहाल मामले की जांच की जा रही है। जांच के बाद ही आगे की कार्रवाई की जाएगी।